PK พุ่งกว่า 7% ลุ้นกำไรครึ่งปีหลังโตโดดเด่น รับเศรษฐกิจฟื้น
PK พุ่งกว่า 7% โบรกฯ มองกำไรครึ่งปีหลังโดดเด่นรับเศรษฐกิจฟื้น ล่าสุด ณ เวลา 11.07 น. ราคาอยู่ที่ 6.65 บาท บวก 0.45 บาท หรือ 7.26% สูงสุดที่ 6.75 บาท ต่ำสุดที่ 6.30 บาท มูลค่าซื้อขายที่ 155.19 ล้านบาท
26 พ.ค. 2560

ผู้สื่อข่าวรายงานว่า ราคาหุ้นบริษัท พัฒน์กล จำกัด (มหาชน) หรือ PK ณ เวลา 11.07 น. ราคาอยู่ที่ 6.65 บาท บวก 0.45 บาท หรือ 7.26% สูงสุดที่ 6.75 บาท ต่ำสุดที่ 6.30 บาท มูลค่าซื้อขายที่ 155.19 ล้านบาท ขณะที่ดัชนีตลาดหุ้นไทยโดยรวมบวก 0.05%

โดย บล.คันทรี่ กรุ๊ป ระบุในบทวิเคราะห์ฯแนะ”เก็งกำไร”หุ้น PK ตลาดคาดกำไรช่วงครึ่งหลังปีนี้ เติบโตโดดเด่นจากภาวะเศรษฐกิจไทยที่ฟื้นตัวและการขยายตลาดต่างประเทศ โดย PK รายงานผลประกอบการในไตรมาส 1/60 ฟื้นตัวโดยพลิกมีกำไรสุทธิ 79.34 ล้านบาท จากช่วงเดียวกันของปีก่อนที่ขาดทุนสุทธิ 3.26 ล้านบาท ซึ่งสร้างความคาดหวังต่อผลประกอบการที่เด่นต่อเนื่อง